钦定古今图书集成/明伦汇编/氏族典/第363卷 > 《廖用贤尚友录》 > 任敬臣
## 钦定古今图书集成/明伦汇编/氏族典/第363卷 > 《廖用贤尚友录》 > 任敬臣

按《唐书任敬臣传》：敬臣字希古，棣州人。五岁丧母，哀
毁天至。七岁问父英曰：“若何可以报母？英曰：‘扬名显
亲可也’。”乃刻志从学，举孝廉，授著作局正字。父亡殒
绝，继母曰：“而不胜丧，谓孝可乎？”敬臣更进𫗴粥。服除，
迁秘书郎。岁终，书上考，固辞。召为弘文馆学士，俄授
越王府西阁祭酒。举制科，擢许王文学，终太子舍人